तर समयले कसलाई पो पर्खेको छ र ? आफू सत्तामा पुगेकोमा अन्धा भएकाहरुले वा पुग्न पाउने आसाले ज्रि्रो लटपर्टाई रहेकाहरुले उल्लेखित शासन व्यवस्था र संविधान मान्दिन भन्नेहरुलाई मुर्ख, दुष्ट, डाँका, लुटेरा, हत्यारा, आतंककारी भनी आरोप लगाउने गर्थे, उनीहरुलाई हतियारकै बलमा नामेट गर्ने उद्देश्यले संकटकाल लागु गरे वा त्यसको समर्थक बने, उनीहरु आज तिनै मूर्ख, दुष्ट, डाँका, लुटेरा, हत्यारा, आतंककारीहरुसंग समझदारी गर्न वाध्य भएका छन् । लेनदेनको विवादमा कसैले मागेको सबै कुरा पाउँदैन । समयलाई नचिन्ने वा चिनेर पनि नचिनेको जस्तो गर्नेहरुले उनीहरुकै भाषामा मूर्ख, दुष्ट, डाँका, लुटेरा, हत्यारा, आतंकारी भनिनेहरुले व्रि्रोह गर्नु भन्दा पहिले राखेका केही जायज मागहरु मध्ये आधा मात्र पनि पूरा गर्ने आश्वासन दिएको भए देश र देशवासीले आज यो संकट भोग्नु पर्ने थिएन । भोलि के हुन्छ भन्ने सोच्न नसके पछि यस्तै हुन्छ ।
